62024TO0257(01)_INF
Uznesenie podpredsedu Všeobecného súdu z 19. júla 2024 –Mazepin/Rada
(vec T‑257/24 R)
„Konanie o nariadení predbežného opatrenia – Spoločná zahraničná a bezpečnostná politika – Reštriktívne opatrenia vzhľadom na konanie Ruska, ktorým sa narúša alebo ohrozuje územná celistvosť, zvrchovanosť a nezávislosť Ukrajiny – Zmrazenie finančných prostriedkov a hospodárskych zdrojov– Návrh na nariadenie predbežných opatrení – Fumus boni iuris – Naliehavosť – Zváženie záujmov“
1.
Konanie o nariadení predbežného opatrenia – Odklad výkonu – Podmienky nariadenia – Fumus boni iuris – Prima facie preskúmanie dôvodov uvedených na podporu žaloby vo veci samej – Žaloba proti aktom Rady, ktorými sa ponecháva meno žalobcu na zoznamoch zmrazenia aktív – Odvolací dôvod týkajúci sa nesprávneho posúdenia Rady, ktoré už Všeobecný súd sankcionoval zrušením predchádzajúcich aktov Rady založených na rovnakých dôvodoch – Žalobný dôvod, ktorý nie je na prvý pohľad dôvodný
[Článok 278 ZFEÚ; Rokovací poriadok Všeobecného súdu, článok 156 ods. 4; rozhodnutie Rady 2014/145/SZBP, zmenené rozhodnutiami (SZBP) 2023/1767 a (SZBP) 2024/847; nariadenia Rady č. 269/2014, 2023/1765 a 2024/849]
(pozri body 21, 22, 25 – 28)
2.
Konanie o nariadení predbežného opatrenia – Odklad výkonu – Predbežné opatrenia – Podmienky nariadenia – Naliehavosť – Vážna a nenapraviteľná ujma – Ujma vyplývajúca zo zásahu do pokračovania profesijnej kariéry v dôsledku ponechania mena žalobcu na zoznamoch zmrazenia aktív – Nepeňažná ujma – Existencia príčinnej súvislosti medzi ponechaním mena žalobcu na uvedených zoznamoch a uvádzanou ujmou – Hypotetická možnosť obnovenia profesijnej kariéry – Ujma, ktorú nemožno nahradiť finančnou náhradou
[Článok 278 ZFEÚ; Rokovací poriadok Všeobecného súdu, článok 156 ods. 4; rozhodnutie Rady 2014/145/SZBP, zmenené rozhodnutím (SZBP) 2024/847; nariadenia Rady č. 269/2014 a 2024/849]
(pozri body 29, 35 – 40, 42, 47, 49)
3.
Konanie o nariadení predbežného opatrenia – Odklad výkonu – Podmienky nariadenia – Zváženie všetkých dotknutých záujmov – Reštriktívne opatrenia prijaté s ohľadom na situáciu na Ukrajine – Rozhodnutie o zmrazení finančných prostriedkov – Ženy a podnikatelia, právnické osoby, subjekty alebo orgány pôsobiace v hospodárskych odvetviach, ktoré poskytujú významný zdroj príjmov vláde Ruskej federácie, a osoby s nimi spojené – Prednosť záujmov žalobcu rokovať o prijatí do zamestnania, zúčastňovať sa nadchádzajúcich súťaží v automobilovom športe a pokračovať v profesionálnej kariére vo vzťahu k záujmom Rady
[Článok 278 ZFEÚ; Rokovací poriadok Všeobecného súdu, článok 156 ods. 4; rozhodnutie Rady 2014/145/SZBP, zmenené rozhodnutím (SZBP) 2024/847; nariadenia Rady č. 269/2014 a 2024/849]
(pozri body 50, 51, 56 – 65)
Výrok
1.
Výkon rozhodnutia Rady (SZBP) 2024/847 z 12. marca 2024, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, a vykonávacieho nariadenia Rady (EÚ) 2024/849 z 12. marca 2024, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, sa odkladá v rozsahu, v akom bolo meno Nikita Dmitrijevič Mazepin (Nikita Dmitrievich Mazepin) ponechané na zozname osôb, subjektov a orgánov, na ktoré sa tieto reštriktívne opatrenia vzťahujú, a to výlučne v rozsahu, ktorý sa ukáže ako potrebný na to, aby sa mu umožnilo dohodnúť sa na jeho prijatí do zamestnania ako profesionálneho pilota Formuly 1 alebo ako pilota v iných súťažiach automobilového športu, ktoré prebiehajú čiastočne alebo výlučne na území Európskej únie, ako aj zúčastňovať sa na Veľkých cenách, skúškach, tréningoch a cvičných jazdách Formuly 1 a na iných súťažiach, pretekoch, skúškach, tréningoch a cvičných jazdách automobilového športu, ktoré prebiehajú na území Únie. Na tieto účely sa pánovi Mazepinovi povoľuje výlučne po prvé vstupovať na územie Únie s cieľom vyrokovať a uzavrieť dohody s pretekárskym tímom alebo sponzormi, ktoré nie sú spojené s činnosťami, ktoré vykonal pán Dmitrij Arkadijevič Mazepin (Dmitry Arkadievich Mazepin), ani s fyzickými alebo právnickými osobami, ktorých mená sú uvedené na zoznamoch uvedených v prílohách rozhodnutia Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, a v nariadení Rady (EÚ) č. 269/2014 zo 17. marca 2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, po druhé vstupovať na územie Únie s cieľom zúčastňovať sa ako hlavný, rezervný alebo skúšobný pilot na súťažiach Formuly 1 Medzinárodnej automobilovej federácie (FIA) alebo na iných súťažiach, tréningoch, skúškach alebo cvičných jazdách automobilového športu, a to aj s cieľom dosiahnuť obnovenie jeho superlicencie, po tretie vstupovať na územie Únie, aby sa podrobil lekárskym vyšetreniam, ktoré vyžaduje FIA alebo jeho pretekársky tím, po štvrté vstupovať na územie Únie s cieľom zúčastniť sa plánovaných lekárskych prehliadok a tréningových programov (vrátane simulátora), po piate vstupovať na územie Únie s cieľom zúčastniť sa na pretekárskych, sponzorských a propagačných činnostiach na žiadosť jeho pretekárskeho tímu alebo sponzorov, po šieste otvoriť si bankový účet, na ktorý mu bude možné vyplatiť jeho mzdu, príplatky a odmeny zo strany jeho pretekárskeho tímu a po siedme používať bankový účet a kreditnú kartu výlučne na úhradu nákladov, ktoré umožňujú profesionálnemu pilotovi cestovať na území Únie, vyrokovať a uzavrieť dohody s pretekárskym tímom alebo sponzormi, zúčastňovať sa na súťažiach, Veľkých cenách, pretekoch, tréningoch, skúškach alebo cvičných jazdách v členských štátoch Únie a absolvovať plánované lekárske prehliadky a tréningové programy.
2.
V prípade, že bude prijatý do zamestnania ako pilot Formuly 1 alebo pilot iných súťažiach automobilového športu, ktoré prebiehajú čiastočne alebo výlučne na území Únie sa pán Mazepin musí zaviazať, že bude pretekať pod neutrálnou vlajkou a že podpíše záväzok pilotov, ktorý na tento účel vyžaduje FIA.
3.
V zostávajúcej časti sa návrh na nariadenie predbežného opatrenia zamieta.
4.
Uznesenie z 21. mája 2024, Mazepin/Rada (T‑257/24 R), sa zrušuje.
5.
O trovách konania sa rozhodne neskôr.